cyanic-selkie/wikianc huggingface dataset:
Sakefunksies
Die doel wat 'n ondernemeing nastreef is om 'n wins te verkry deur die daarstelling van produkte en/of dienste waaraan die verbruiker 'n waarde sal heg wat groter is as die koste wat aangegaan is om dit te produseer. Die kostes waarna verwys word is die grondstowwe benodig (soos grond), kapitaal, arbeid en entrepreneurskap. Die vergoeding wat die firma vir die gebruik van hierdie produksiemiddele betaal is onderskeidelik - huur, rente, lone en wins. Hierdie produksiemiddele word deur indivdue of individuele huishoudings besit en word aan firmas beskikbaar gestel teen hierdie vergoeding.
Lilly Hartley
Lilly Hartley is 'n Amerikaanse vervaardiger en aktrise. Sy is bekend vir haar rolle in die rolprente Dirty Girl (2010), An Invisible Sign (2010), The Queen of Versailles (2012), en Step (2017).
C.A. Groenewald
Skryfwerk
Hy is verantwoordelik vir ’n groot aantal vertalings van hoofsaaklik kinderverhale in Afrikaans. Die lewenswonder is didakties van aard en gemik op die opvoeding in seksuele etiek by kinders.
Karakalpakke
Sedert die 16de eeu is Karakalpakke langs die Sirdarja se rivierloop as veeboere bevestig. Tydens die 18de eeu het die Karakalpakke hulle langs die Amoedarja se (voormalige) monding in die Aralmeer gevestig. Wêreldwyd leef tans omtrent 620 000 Karakalpakke, waarvan sowat 500 000 outonome Republiek Karakalpakië van Oesbekistan bly. Hulle is nes ander Turkse volke van Sentraal-Asië aanhangers van die Soennitiese Islam.
Rasmus Rasmussen (akteur)
Rasmus Rasmussen (4 November 1862 – 17 Julie 1932) was 'n Noorse akteur. Hy was bekend vir sy rolle in die rolprente Dolken (1915), The Bride of Glomdal (1926), The Bridal Party in Hardanger (1926), en Kristine Valdresdatter (1930).
Nieu-Seelandse Grand Prix
Die Nieu-Seelandse Grand Prix, soms bekend as die Nieu-Seelandse Internasionale Grand Prix, is 'n motorsportbyeenkoms wat jaarliks in Nieu-Seeland gehou word. Dit is die eerste keer in 1950 gehou, en het bekendheid verwerf weens die rondes van die Tasmanreeks in die 1960's en 1970's. Dit word tans aangebied as die handtekeningresies van die Toyota Racing-reeks.
Dit is een van slegs twee huidige nasionale Grands Prix wat nie deel is van die Formule Eenwêreldkampioenskap nie, die ander is die Macau Grand Prix.
Mufuti
Die Mufuti (Brachystegia boehmii) – ook bekend as die Prins-van-Wallis-vere – is 'n middelgroot tot groot boom wat inheems is in die sentrale en noordelike deel van Zimbabwe en die noorde van Botswana asook Angola, Burundi, Demokratiese Republiek die Kongo, Malawi, Mosambiek, Tanzanië, Zambië en Zimbabwe.
Algemene bestuur as sakefunksie in ondernemings
Beplanning
Doeltreffende beplanning is net moontlik as die volgende stappe in die beplanningsproses gevolg word:
Beheer
Ook bekend as kontrolering en monitering.
Lindsay Hartley
Lindsay Hartley (gebore 17 April 1978) is 'n Amerikaanse aktrise, vervaardiger, en skryfster. Sy is bekend vir haar rolle in die televisiereekse Days of Our Lives (1965), All My Children (1970), Passions (1999), en Smallville (2001).
Thaogerivier
Hierdie omuramba draai op ongeveer 18° suid en 22° oos uit die Okavangorivier. Daarna loop dit suidwaarts om die mees westelike grens van die Okavangodelta te vorm. Dit vloei verby die dorpe Gumare, Nokaneng, Tsau, Sehithura na die Ngamimeer.
St. Louis
St. Louis is 'n groot stad in die sentraal van die Verenigde State van Amerika in die deelstaat van Missouri. In 1904 was St. Louis ook die plek van die 1904 Olimpiese Spele, die eerste Olimpiade wat buite Europa gehou is, en die eerste in Amerika. Die stad is vernoem na koning Louis XIV van Frankryk. Die Missouririvier mond uit in die Mississippirivier hier by St. Louis.
Mitsubishi Sirius-enjin
Die Mitsubishi Sirius of 4G6/4D6 enjin is die benaming van een van Mitsubishi Motors se vierreeks van inlynviersilinder motorenjins, saam met die Astron, Orion, en Saturn. Die 4G6 is petrolenjins, en die 4D6 diesels.
64
Die jaar 64 was 'n skrikkeljaar wat volgens die Gregoriaanse kalender op 'n Dinsdag begin het. Dit was die 64ste jaar van die 1ste eeu n.C. In teenstelling met gewone jare het die jaar 366 dae en 'n 29 Februarie gehad.
Olimpiese Winterspele 2006
Toewysing
Turyn is op 19 Junie 1999 in Seoel deur die Internasionale Olimpiese Komitee gekies as die gasheer vir die Olimpiese Winterspele in 2006. Ander kandidate was: Sion, Helsinki, Klagenfurt, Poprad-Tatry en Zakopane.
Deelnemende nasies
Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui: • 4
Doha
Doha (Arabies: الدوحة, ad-Dawḥa of ad-Dōḥa) is die hoofstad en grootste stad van Katar. Meer as 60% van die land se bevolking woon in Doha of die omliggende voorstede, en dit is ook die ekonomiese sentrum van die land. Dit is ook een van die munisipaliteite van Katar en geleë aan die kus van die Persiese Golf.
Driade
Die Driades word deur baie beskou as die "verkose kinders" van Moeder Natuur. Hulle was skaam, behalwe in die teenwoordigheid van die godin Artemis, wat vir die meeste nimfe ’n vriendin was.
Administrasie as sakefunksie in ondernemings
Invoer en bewaring van en toegang tot inligting
Dit is belangrik dat 'n onderneming se administratiewe funksie stelsels en prosedures het wat dit moontlik maar dat inligting korrek in hul stelsels ingevoer word, veilig bewaar, en maklik beskikbaar is vir ontleding en oorweging. Die rekenaar is belangrik in die hantering van inligting. Verskillende soorte programmatuur is beskikbaar om date mee in te voer en te verwerk na inligting. Die vertolking van inligting moet steeds deur mense gedoen word.
Suna Venter
SAUK 8
Die SAUK het beweer dat hierdie joernaliste afgedank is omdat hulle die SAUK-bestuur se gesag ondermyn het en omdat hul wangedrag onhoudbaar geword het.
Nadat die joernaliste 'n saak teen die SAUK in die arbeidshof aanhangig gemaak het, is sewe van hulle in hul poste heraangestel.
Wiltshire
Geskiedenis
Ten tyde van die 1086-sensus was Wiltshire se ekonomie nog oorwegend landboukundig. Die Domesday Book lys 390 werkende meulens en wingerde by Tollard en Lacock. In die daaropvolgende eeue was die provinsie se ekonomie op vee, hoofsaaklik skape, gebaseer. Die kloosters van Kingswood en Stanley het reeds in die 13de en 14de eeu wol na Florence en Vlaandere uitgevoer.
Langstertlaksman
Die voël is 40 – 50 cm groot (insluitende die stert) en weeg 60 - 95 gram. In Engels staan die voël bekend as die Magpie shrike.
69
Die jaar 69 was 'n gewone jaar wat volgens die Gregoriaanse kalender op 'n Dinsdag begin het. Dit was die 69ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Sterftes
60er
Frederik Christensen (akteur)
Frederik Christensen (20 Januarie 1847 – 4 Maart 1929) was 'n Deense akteur. Hy was bekend vir sy rolle in die rolprente Den kære Afdøde (1912), Den store Cirkusbrand (1913), Under Møllevingen (1913), en Häxan (1922).
Parodie
'n Parodie is 'n werk wat geskep is om 'n oorspronklike werk na te boots, daarmee te spot of daarop kommentaar te lewer deur van satiriese of ironiese nabootsing gebruik te maak. Dit is gewoonlik op die onderwerp, styl of outeur van die oorspronklike werk gerig. Parodie kan in kuns of kultuur voorkom, insluitend letterkunde, musiek (alhoewel "parodie" in musiek 'n vroeër, ietwat ander betekenis as by die ander kunsvorms het), animasie, videospeletjies en rolprente.
Rolprentparodieë
Die Britse parodiegroep Monty Python is ook bekend vir hulle parodieë soos die Monty Python and the Holy Grail-parodie op King Arthur (1974), en die Jesus-satire Life of Brian (1979). In die 1980's het 'n volgende span parodieskrywers opgang gemaak, insluitend David Zucker, Jim Abrahams en Jerry Zucker. Hulle bekendste rolprente is Airplane!, Hot Shots! en die Naked Gun-series. El equipo Aahhgg (1989) is 'n Spaanse rolprentparodie van die TV-reeks The A-team wat deur José Truchado geregisseer is.
Heuristiek
Oorsig
Heuristiek is strategieë wat uit ervaring met soortgelyke probleme geput is en maak gebruik van taamlik toeganklike, alhoewel losweg toepaslike, inligting om probleemoplossing in mense, masjiene en abstrakte kwessies te beheer.
Forum vir China-Afrika-Samewerking
Forum vir China-Afrika-Samewerking, (Engels: The Forum on China–Africa Cooperation (FOCAC) Vereenvoudigde Chinese karakters: 中非合作论坛; tradisionele Chinees: 中非合作論壇; pinyin: Zhōng Fēi hézuò lùntán; Frans: Forum sur la coopération sino-africaine) is 'n amptelike forum tussen die Volksrepubliek van China en alle state in Afrika (met die uitsondering van Eswatini, die laaste Afrika-staat waarmee Kommunistiese China nie tans diplomatieke verhoudinge het nie, aangesien dit Taiwan erken). Daar was tot dusver drie spitsberaadbyeenkomste gehou, met die mees onlangse wat van 3 tot 4 September 2018 in Beijing, China plaasgevind het. Die eerste spitsberaad is in November 2006 in Beijing gehou.
McLaren
Die span se renjaers vir die 2018 Formule Een-seisoen was Fernando Alonso en Stoffel Vandoorne, en in 2019 het die span twee nuwelinge, naamlik Carlos Sainz jr. en Lando Norris, ingespan. In 2021 vervang Daniel Ricciardo vir Sainz wat na Ferrari verskuif het.
Der Friede sei mit dir, BWV 158
Der Friede sei mit dir, BWV 158, is 'n kantate van Johann Sebastian Bach.
Indravarman I
Bewind
Indravarman is in 889 dood en het die postume naam Isvaraloka gekry. Sy seun Yasovarman I het hom opgevolg.
Franse Rewolusie
Met die beginsel van die volksoewereiniteit is 'n grondwet met regspligte waaraan die staat moes voldoen, 'n onafhanklike regstelsel, algemene stemreg, regverdige belastingwetgewing, beroepsvryheid en ander regte ingevoer.
Rewolusie
Op 17 Julie 1789 bestorm burgers van die hoofstad, Parys, die staatsgevangenis Bastille – een van die simbole van die destydse despotisme – om die gevangenes te bevry. Weens die onluste doen die adel op 4 Augustus afstand van hul voorregte en feodalisme word afgeskaf. Op 27 Augustus word die Verklaring van Menseregte uitgereik. Onder die volgehoue druk van die massas verlaat koning Lodewyk XVI sy kasteel in Versailles om weer in Parys te gaan bly. Danksy gemagtigdes soos graaf Mirabeau word die monargistiese stelsel egter nog nie geraak nie.
Die skrikbewind
Toe het die vernietigingskoors eindelik begin sak. Die ondergang van Robespierre het daarop gedui dat die mense moeg geword het van die bloedvergieting. Nog 'n grondwet is voorberei, nie so demokraties soos die vorige nie. Daarvolgens het die vernaamste gesag in die hande van vyf mense gele, die sg. Direktoraat. Hierdie regering was vier jaar aan bewind toe dit deur Napoleon omvergewerp is. Eindelik het die Franse Revolusie tot 'n einde gekom, hoewel die oorlog met die res van Europa nog met onderbrekings tot 1815 voortgeduur het.
Op die ou end is Frankryk oorwin, maar dit het nie die einde van revolusionêre gedagtes meegebring nie. Die revolusie was een van die belangrikste gebeurtenisse in die geskiedenis van Europa, en sy gevolge word tot vandag nog gevoel.
Ruimtestof
Ruimtestof of kosmiese stof is deeltjies in die ruimte wat wissel van ’n paar molekules tot 0,1 mikrometer (µm). Dit kan enige stof in die kosmos wees, of beperk tot ruimtestof in ons sonnestelsel.
Watersmeet
Watersmeet is 'n dorp in Uthukela-distriksmunisipaliteit in KwaZulu-Natal, Suid-Afrika.
74
Die jaar 74 was 'n gewone jaar wat volgens die Gregoriaanse kalender op 'n Maandag begin het. Dit was die 74ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Nukus
Nukus (Karakalpaks: Nókis, Нөкис; Oesbekies: Nukus, Нукус) is die hoofstad en grootste stad van die outonome republiek Karakalpakië in Oesbekistan met 'n bevolking van 312 100 in 2018. Die selfregerende stad is langs die rivier Amoedarja net suid van die Aralmeer en net noord van die grens tot Turkmenistan geleë. Nukus is veral bekend vir sy Kunsmuseum
Komm, du süße Todesstunde, BWV 161
Komm, du süße Todesstunde, BWV 161, is 'n kantate van Johann Sebastian Bach.
Fokker D.VII
Die eerste toetsvlug is onderneem deur Manfred von Richthofen die beroemde Duitse bobaasvlieënier. In April 1918 is die vliegtuig in diens gestel met Jagdgeschwader 1, Richthofen se ou eenheid wat op daardie stadium onder die leiding was van Herman Goering na Richthofen se dood. Die D.VII was gewild onder die vlieëniers omrede dit maklik was om te vlieg. Die Duitse vlieëniers het baie Geallieerde vliegtuie afgeskiet in 'n kort tydperk. Duitsland se eerste ware vloot vegvliegtuig eenheid, Marine-Feld-Geschwader, was eers in Mei 1917 gevorm en toegerus met die D.VII. Op 12 Augustus 1917 het hulle 19 Britse vliegtuie afgeskiet sonder enige verliese. Die enigste Geallieerde vliegtuige wat kon meeding met die D.VII was die Sopwith Camel en die SPAD S.XIII.
Brakfontein
Brakfontein is 'n dorp in Uthukela-distriksmunisipaliteit in KwaZulu-Natal, Suid-Afrika.
Marita van der Vyver
Lewe
Sy voltooi haar laerskoolloopbaan in Bellville en Welgemoed, hoërskool in Menlopark en Nelspruit. Daarna kry sy 'n studiebeurs om aan die Universiteit van Stellenbosch te studeer, waar sy in 1978 'n B.A.-graad verwerf. In 1979 voltooi sy 'n honneursgraad en later 'n meestersgraad in joernalistiek. Ná 'n paar jaar oorsee werk sy vir Die Burger as verslaggewer, as kopieskrywer by Leserskring, en daarna as artikelskrywer by Sarie. Haar eerste jeugverhaal is Van Jou Jas (1982), gevolg deur twee jeugboeke, Tien vir 'n vriend (1987) en Eenkantkind (1991).
Werke
Bundels (essays, rubrieke en opiniestukke)
Neil Ross
Neil Ross (gebore 31 Desember 1949) is 'n Amerikaanse akteur. Hy is bekend vir sy rolle in die rolprente The Transformers: The Movie (1986), An American Tail (1986), en Back to the Future Part II (1989).
Blade Runner
Blade Runner is 'n Amerikaanse tech noir-wetenskapsfiksie-rolprent onder regie van Ridley Scott wat in 1982 vrygestel is en waarin Harrison Ford, Rutger Hauer, Sean Young en Edward James Olmos die hoofrolle vertolk het. Die draaiboek, wat deur Hampton Fancher en David Peoples geskryf is, baseer op Philip K. Dick se roman Do Androids Dream of Electric Sheep? van 1968, maar is vir die silwerdoek aangepas. Die musiekklankbaan is deur die Griekse elektronikamusikant en -komponis Vangelis gekomponeer.
Storielyn
In die stad word replikante of robotte deur die magtige Tyrell Corporation vervaardig. Danksy gesofistikeerde genetiese ingenieurswese kan hulle visueel nie meer van mense onderskei word nie. Hul gebruik op die Aarde is verbode, en hulle mag net ingespan word vir gevaarlike of monotone en swaar werk in buitewêreldse kolonies.
Entalpie
Die totale absolute entalpie, H van 'n stelsel kan nie direk gemeet word nie en is ook nie gedefinieer nie. Die verandering van entalpie, ΔH, vir 'n bepaalde proses kan egter bepaal word en is daarom 'n meer nuttige waarde. Gewoonlik word aangegee van watter proses hierdie verandering Δ die gevolg is deur in 'n subskript die proses aan te gee. Byvoorbeeld vir smeltprose (fusie) word dit ΔfusH, en vir vorming uit die element (formasie) ΔfH ensomeer.
Entalpie en warmte
waar Uitsettingswerk is die oordrag van energie tussen die stelsel en sy omgewing deur die verandering van die stelsel se volume. Hierdie soort werk beïnvloed nie die bogenoemde vergelyking nie. Enige ander soort werk wat op die stelsel uitgeoefen kan word, word nie-meganiese werk genoem.
Voorbeeld 1
Wanneer komponente afsonderlik beskou word, is die temperatuur van elke komponent dieselfde as die mengseltemperatuur van 200 °C en die druk van elke komponent gaan die parsiële druk wees. Dus gaan die parsiële druk van elke komponent die volgende wees:
Soos reeds gesê is die toestand van water by die mengseltemperatuur van 200 °C en die parsiële druk van water wat 400 kPa(a) is.
Voorbeeld 2
Dus, die maksimum hoeveelheid waterdamp in die damp = 101.325/2000 = 5.1%
Berning Malan
Ds. Frederic John Berning Malan (Adelaide, 30 April 1897 - 9 Desember 1963) was 'n predikant in die Nederduitse Gereformeerde Kerk.
Ladismith, Bredasdorp, Montagu
regs|320px|duimnael|Die feeskomitee van die [[NG gemeente Montagu met sy 100-jarige bestaan in 1954. Die tweede mev. Malan sit tweede van links voor en ds. Malan vyfde van links.]]
Ds. Malan is op 9 Desember 1963 in die ouderdom van 66 jaar oorlede.
Esphigmenou-klooster
Geskiedenis
Die tradisie van Athos skryf die stigting van die kloster toe aan keiser Theodosius II van Bisantium en sy suster Pulcheria in die 5de eeu. Dit is daarna verwoes deur ’n groot rots wat van die heuwels geval het. Dit kan nie bevestig word met historiese of argeologiese bewyse nie en daarom bly die stigting van die klooster onbekend.
Brachystegia
Brachystegia is 'n plant genus wat hoort tot die sub-familie Caesalpinioideae wat op sy beurt weer hoort tot die familie Fabaceae.
Kallie Knoetze
Knoetze het in 1976 sy loopbaan as 'n professionele bokser begin. Sy grootste oomblik was toe hy om die vakante wêreldtitel op 2 Junie 1979 teen John Tate van die Verenigde State by Mmabatho in Bophuthatswana geboks het. Knoetze het in die 8ste rondte met 'n tegniese uitklophou verloor.
Openbare betrekkinge as sakefunksie in ondernemings
Die rol van openbare betrekkinge in ondernemings
'n Onderneming wat dit kan bekostig, sal sy eie openbare betrekkingedepartement hê om te verseker dat die korrekte klimaat en omgewing geskep word. Kenners in openbare betrekkinge kan ook genader word
83
Die jaar 83 was 'n gewone jaar wat volgens die Gregoriaanse kalender op 'n Vrydag begin het. Dit was die 83ste jaar van die 1ste eeu n.C. Soos ander gewone jare het die jaar 12 maande, 52 weke en 365 dae gehad.
Kimi Räikkönen
Formule 1 rekord
Hy het nie in 2010 en 2011 aan F1 deelgeneem nie
Amandel
'n Beraamde 80% van alle amandels is afkomstig van Kalifornië. Spanje het ook 'n groot amandelproduksie wat konsentreer op die soet Jordan- en Valencia-amandels.
Isoforoon
Isoforoon is 'n α,β-onversadigde sikliese ketoon. Dit is 'n kleurlose vloeistof met 'n kenmerkende pepermuntagtige reuk, hoewel kommersiële monsters geel kan vertoon. Dit word as oplosmiddel en voorloper vir polimere gebruik, en word op groot skaal industrieel vervaardig.
Struktuur en reaktiwiteit
Epoksidasie met basiese waterstofperoksied lewer die oksied.
Yasovarman I
Bewind
Ná die dood van Indravarman het Yasovarman en sy broer om die troon geveg, vermoedelik op land en op see. Eindelik het Yasovarman geseëvier. Omdat sy pa probeer keer het dat hy hom opvolg, het Yasovarman volgens inskripsies wat deur L.P. Briggs aangehaal word, "sy aanspraak op die troon deur sy pa, Indravarman I, of deur Jayavarman II, die stigter van die Angkor-dinastie, ontken en ’n uitgebreide stamboom opgestel waardeur hy hom deur sy ma verbind het aan antieke konings van Funan en Chenla".
duimnael|links|120px|’n Antieke reliëf uit die Phnom Bakheng-tempel uit die bewind van Yasovarman. Yasovarman I het ’n mislukte inval op Champa geloods, soos by Banteay Chmar gedokumenteer is. In die eerste jaar van sy bewind het hy sowat 100 kloosters in sy koninkryk laat bou. Hulle is gebruik as rusplek vir askete en die koning op sy reise. In 893 het hy bouwerk aan die Indratataka-baray (reservoir) voortgesit wat deur sy pa begin is. In die middel van hierdie meer (wat nou droog is) het hy die Lolei-tempel laat bou.
Bleekband-stekelwang
Die bleekband-stekelwang (Scolopsis ghanam) is 'n vis wat voorkom in die westelike Indiese Oseaan; meer spesifiek die Rooisee, die Persiese Golf en aan die ooskus van Afrika suidwaarts tot by die suide van Mosambiek. In Engels staan die vis bekend as die Paleband spinecheek.
Stine Fischer Christensen
Stine Fischer Christensen (gebore 1985) is 'n Deense aktrise en skryfster. Sy is bekend vir haar rolle in die rolprente After the Wedding (2006), De vilde svaner (2009), Cracks in the Shell (2011), en Darkland (2017).
Tarō Asō
Hy het die LDP gelei toe dit 'n jaar later sy swakste uitslag in 'n verkiesing in sy geskiedenis behaal het, slegs die tweede keer in naoorlogse Japan dat 'n regerende party sy herverkiesing verloor het. Asō het dadelik bedank as premier. Die LDP het na die verkiesing in 2012 teruggekeer, onder Shinzō Abe, en Asō is in die kabinet aangestel as adjunk-premier en minister van finansies.
Alma Taylor
Alma Taylor (3 Januarie 1895 – 23 Januarie 1974) was 'n Engelse aktrise en skryfster. Sy was bekend vir haar rolle in die rolprente Sweet Lavender (1915), Trelawny of the Wells (1916), Iris (1916), en Alf's Button (1920).
Michéle Clarke
Michéle Clarke (gebore 15 Julie 1963). Sy is 'n lid van die Nasionale Vergadering van Suid-Afrika vir die Demokratiese Alliansie.
Hulplyn
Wanneer musiek vir bassleutelinstrumente, soos die tjello of tromboon, 'n paar hulplyne bo die bassleutel gaan, word die tenoorsleutel gebruik; as dit selfs hoër as prakties in die tenoorsleutel gaan, kan die note op die G-sleutel genoteer word, of in die geval van die tromboon, die altsleutel.
Lethabo-kragstasie
Kragopwekking
Die totale leeftyd van die kragstasie word geraam op tussen 40 en 60 jaar, afhangend van verskeie omstandighede. Nadat dit uit diens gestel word, sal dit gesloop word en sal die terrein gerehabiliteer word vir landbougebruik.
Rick Rossovich
Rick Rossovich (gebore 28 Augustus 1957) is 'n Amerikaanse akteur. Hy is bekend vir sy rolle in die rolprente The Terminator (1984), Top Gun (1986), Roxanne (1987) en Navy Seals (1990).
Johan Kriek
Johan Kriek is 'n voormalige Suid-Afrikaanse en later Amerikaanse tennisspeler wat twee keer die Australiese Ope-enkelspel gewen het.
In 1981 het hy die Amerikaner Steve Denton in vier stelle 6-2, 7-6, 6-7 en 6-4 geklop en so die Australiese Ope-enkelspelkampioen geword. Hy het Denton in 1982 weer geklop, dié keer in drie stelle, 6-3, 6-3 en 6-2 om die Ope-titel.
Grand Slam-rekord
Die tabel toon Kriek se prestasie tydens elk van die Grand Slam-toernooie in mansenkels waaraan hy deelgeneem het:
Saint Denis Basiliek
Mense wat in die Saint Denis Basiliek begrawe is
• Jan I van Frankryk
• Leo VI van Armenia
Antarktiese Skiereiland
Die Antarktiese Skiereiland word deur Argentinië (Argentyns-Antarktika), Chili (Antártica Chilena) en die Verenigde Koninkryk (Brits-Antarktiese Gebied) geëis en tot hul Antarktis-gebied gereken, maar omdat dit volgens internasionale reg nie erken word nie, val die skiereiland soos die res van Antarktika onder die saak van die Antarktiese Verdrag.
Fauna en Flora
Die diere van Antarktika leef van voedsel wat hulle in die see vind, nie op land nie, en sluit seevoëls, robbe en pikkewyne in. Die robbe sluit in: seeluiperd (Hydrurga leptonyx), Weddell-rob (Leptonychotes weddellii), die suidelike olifantrob (Mirounga leonina) en Crabeater-rob (Lobodon carcinophagus).
Oreade
Die Oreades of Orestiades (Grieks: Ὀρεάδες / Όρεστιάδες) was in die Griekse mitologie nimfe wat in valleie en op berge gewoon het. Hulle name het verskil na gelang van hulle blyplek: Die Idaes was van Berg Ida, die Peliades van Berg Pelia, ens. Hulle word verbind met die godin Artemis, wat op haar jagtogte heuwels en rotsagtige gebiede verkies het.
Auloniade
Eurydice, vir wie Orpheus na die donker Hades gereis het, was ’n Auloniade. Sy het in die vallei van die Thessaliese rivier Pineios gesterf, indirek aan die hand van Aristaios. Aristaios, die seun van die god Apollo en die nimf Sirene, wou Eurydice verkrag. Sy het probeer wegkom sonder om te kyk waar sy hardloop en het op ’n giftige slang getrap.
Antrasiet
Gebruik
Antrasiet word teenswoordig min gebruik. Dit is nie meer volop verkrygbaar nie, is redelik duur en daar is maklik beskikbare alternatiewe energiebronne (soos gas en elektrisiteit) vir verwarming beskikbaar. Toe kaggels en stowe in huise hoofsaaklik nog steenkool en hout gebruik het, was antrasiet gewild weens sy stabiele brandeienskappe en weinig stof. Maar toe al het verskeie mense afgesien van die gebruik, omdat dit so moeilik ontbrand het. Hoogoonde gebruik dikwels ook antrasiet. As die wêreldwye aanvraag na staal styg, styg die vraag na antrasiet. Veral Rusland en Suid-Afrika gebruik dit in die metallurgiese bedryf. China gebruik 'n effens swakker antrasiet vir kragopwekking. Suid-Afrika het in 2016 ongeveer 2.1 miljoen ton gebruik. Die grootste gebruikers was Samancor en Glencore.
NG gemeente Namakwaland
Kamieskroon stig af
Steenkamp bly net aan as Namakwaland se LV tot 11 April 1938 en in die daaropvolgende verkiesing op 18 Mei wen hy naelskraaps met 'n meerderheid van 112 stemme in die kiesafdeling Calvinia vir die Verenigde Party teen die kandidaat van die Nasionale Party, A.E. Erlank. In 1939 kan Steenkamp nie vir genl. J.B.M. Hertzog steun in sy mosie om neutraal te bly in die Tweede Wêreldoorlog nie. Dit was die einde van hul jare lange vriendskap. Steenkamp bly tot LV vir Calvinia tot en met die ontbinding van die Volksraad op 31 Mei 1943, kort voor die algemene verkiesing op 7 Julie daardie jaar. Van 1946 tot 1948 dien hy as senator van die Verenigde Party. In dié tyd skryf hy ook sy outobiografie, I conclude: Convictions of a free-thinking doctor and hunter (1947).
Kleefpeul
Die kleefpeul (Senna singueana) is 'n klein, bladwisselende boom. Die boom is vol diepgeel blomme in die winter en dra smal, ronde peule tydens die lente en somer. Die boom se FSA-nommer is 213.1.
Seoel
Metropolitaanse gebied Sudogwon
Sudogwon ('n benaming wat rofweg vertaal as "Hoofstadgebied") as metropolitaanse gebied met Seoel as middelpunt is 'n suiwer geografiese konsep sonder administratiewe funksie. Oorspronlik het dit net uit Seoel en die aangrensende miljoenestede Incheon en Suwon bestaan. As gevolg van die enorme verstedelikingsproses in die gebied is steeds meer satellietstede, wat deel uitgemaak van die openbare vervoerstelsel, hierby ingesluit. Uiteindelik is die hele provinsie Gyeonggi as deel van die metropolitaanse gebied beskou.
Draaibank
Draaibanke word vir die masjinering van metaal, plastiek, glas en hout gebruik.
As
In meeste gevalle kom die as uit die ratkas uit, wat gewoonlik deur 'n elektriese motor aangedryf word. Maar daar is wel draaibanke wat nie van 'n ratkas gebruik maak nie maar eerder van bande en katrolle.
Loskop
Die loskop is aan die teenoorgestelde kant van die kloukop geleë. Die loskop is op dieselfde denkbeeldige as van rotasie. Dit kan links en regs geskuif word na gelang. Die loskop het verskeie take waarvan die mees algemene is om langer werkstukke stabiel te hou tydens rotasie met 'n senterstuk. Die loskop kan gebruik word om 'n boorpunt in te monteer om gate in die werkstuk te boor.
Rio de Janeiro (deelstaat)
Infrastruktuur
Die seehawens van Rio de Janeiro en Angra dos Reis is respektiewelik die derde en vierde grootste in die land volgens die vrag wat hier gehanteer word. Mineraaluitvoere uit Minas Gerais word hoofsaaklik van Sepetiba af verskeep. Die seehawe van Niterói is minder belangrik vir vraghantering, tog word sy skeepswerwe vir instandhouding gebruik.
Energiebedryf
Ofskoon die deelstaat een van die land se vernaamste energieverbruikers is, word die meeste elektrisiteit nie plaaslik opgewek nie en hoofsaaklik uit ander deelstate ingevoer. Daar is 'n klein aantal waterkragsentrales in Rio de Janeiro soos dié van Nilo Peçanha en Pereira Passos, tog is hulle opwekkingsvermoë beperk. Angra dos Reis is die enigste nedersetting in die land waar 'n kernkragsentrale ontstaan het. Die projek dateer uit die 1970's en is in samewerking met die Duitse regering uitgevoer. Oorspronklik is daar beplan om drie kernaanlegte te bou, maar as gevolg van vertragings met bouwerk het boukoste die hoogte ingeskiet sodat uiteindelik net een aanleg voltooi en in bedryf gestel kon word. Dié kragsentrale, Angra I, is dikwels om tegniese redes buite bedryf.
Selibaat
Selibaat het deur die geskiedenis van godsdienste dwarsoor die wêreld in die een of ander vorm bestaan. Dit moet onderskei word van ’n gebrek aan belangstelling in seks, wat verskeie redes kan hê soos aseksualiteit.
Kambodja
Landnaam
Die naam wat in formele aangeleenthede soos in politieke toesprake en nuusprogramme gebruik word, is (gewone skrif ), Prâteh Kampuchea, wat letterlik "die land Kambodja" beteken. Prâteh is 'n formele woord wat "land" beteken.
Geskiedenis
Na die brutaliteit van die 1970's en die 1980's en die vernietiging van die kulturele, ekonomiese, maatskaplike en politiese lewe van Kambodja, het herkonstruksie eers onlangs 'n aanvang geneem en is 'n mate van politieke stabiliteit uiteindelik herwin. Die demokrasie wat na die konflik gevestig is, is in 1997 geskud tydens die staatsgreep wat in die jaar plaasgevind het, maar het andersins glad verloop.
Ekonomie
Die herstelpas van Kambodja se ekonomie het in 1997–98 dramaties afgeneem as gevolg van die Asiatiese finansiële krisis, burgerlike geweld en politieke binnegevegte. Buitelandse belegging en toerisme het ook skerp afgeneem. Sedertdien groei die ekonomie egter bestendig. In 1999, die eerste volle jaar van vrede in 30 jaar, is vordering gemaak in terme van ekonomiese hervormings en het die ekonomie met 5,0% gegroei. Ten spyte van vloede het die ekonomie in 2000 teen 5,0% gegroei, 6,3% in 2001 en 5,2% in 2002. Toerisme is Kambodja se vinnigste groeiende industrie met 'n aantal toeriste wat van 219 000 in 1997 tot 1 055 000 in 2004 gegroei het. In 2003 en 2004 het ekonomiese groei bestendig gebly teen 5,0%. In 2004 was inflasie 1,7% en uitvoere $1,6 miljard dollar. In 2005 was die BBP per capita $2 200, wat die land in die 178ste plek plaas (uit 233).
Kuns en kultuur
Rys is soos in ander Suidoos-Asiatiese lande die stapelgraan, terwyl vis van die Mekong en Tonle Sap ook 'n belangrike deel van die dieet vorm. Die Kambodjaanse per capita handel in vis en visprodukte in 2000 was 20 kilogram vis per jaar. Van die vis word verwerk in prahok, 'n Khmer-lekkerny, vir bewaring. Oor die algemeen is die kookkuns van Kambodja soortgelyk aan dié van die res van Suidoos-Asië. Dit is egter nie so skerp soos die van Thailand nie en rissies word eerder apart bedien sodat mense self kan besluit hoe skerp hulle hul dis wil eet. Koljanderblare, kruisement en sitroengras word in baie disse gebruik. Kambodjaanse maaltye sluit omtrent altyd sop in, wat saam met die ander disse geëet word. Die land se kookkuns is relatief onbekend in die res van die wêreld in vergelyking met die van die buurlande Thailand en Viëtnam. Soos in Viëtnam kan die Franse invloed bespeur word in die beskikbaarheid van baguettes.
Hamadriade
Die Deipnosophistae van Athenaios noem agt hamadriades, die dogters van Oxylus en Hamadryas:
Medininkai
Die twee hoogste bergspitse van Litaue, Aukštasis kalnas (293,84 meter) en Juozapinės kalnas ("Josefsberg", 293,60 meter) is albei in die munisipaliteit geleë.
Turkmene
Naas Turkmene leef nog klein minderhede soos Oesbeke (5,8%), Russe (5,1%) en Kasakke (0,4%) in Turkmenistan. Turkmeense minderhede leef in lande soos Iran (1,3 miljoen), Afghanistan (200 000), Oesbekistan (152 000) en Pakistan (110 000).
Julie Christiansen
Julie Christiansen (gebore 8 Julie 1987) is 'n Deense aktrise. Sy is bekend vir haar rolle in die rolprente While We Live (2017), A Fortunate Man (2018), en Wonderful Copenhagen (2018), en in die televisiereeks Borgen (2010).
Wes-Asië
Lys van lande
• 4
Agtergrond
In die World Geographical Scheme for Recording Plant Distributions (WGSRPD), sluit Wes-Asië die Arabiese Skiereiland uit.
Jo Black
Sy eerste enkelsnit Skepe word in Desember 2016 op YouTube vrygestel en bereik binne die eerste 5 maande 1 022 000 YouTube trefslae. Sy debuutalbum Skepe is op 31 Maart 2017 vrygestel.
Wes-Asië
Geografie
In die noordweste en noorde word die streek van Europa afgebaken deur die Turkse Straat en dreineringsskeiding van die Groter Kaukasus, na die suidweste word dit van Afrika afgebaken deur die Landengte van Suez, terwyl die streek in die noordooste en ooste aan Sentraal Asië en Suid-Asië grens. Die streek is oos van Suid-Europa en suid van Oos-Europa geleë.
Suid-Afrikaanse Skermsportfederasie
Raadslede
Die raadslede vir 2011:
F.V. Lategan
Skryfwerk
As redakteur en samesteller, hoofsaaklik gerig op die jeug, maak hy ook ’n belangrike bydrae. Saam met P.J. Nienaber stel hy ’n bloemlesing “Afrikaanse natuurpoësie” saam. Sy belangstelling in die kortverhaal sorg vir verskeie versamelbundels, insluitende “Kortpad”, “Son en saffier” (’n keur uit jeugkortverhale), “Kernbeeld van die Afrikaanse kortverhaal”, “Dekade” (resente kortverhale) en “Voorsmaak uit ons beste jeugverhale” asook “Afrikaans short stories” en “More Afrikaans short stories”. Hy help D.F. Malherbe met die samestelling van die omvattende versamelbundel uit die Afrikaanse poësie, “Afrikaanse verse”, wat hy na Malherbe se dood in 1975 weer hersien en uitbrei. Hy vertaal W.B. Yeats se drama “Land of heart’s desire” in Afrikaans as “Moeder Ierland” (ongepubliseer) en ook Sheila Miller se “My boek omtrent Hudson”.
NG gemeente Parys
Ná die gemeentestigting
Die lidmate as bly en dankbaar dat die waardige, hoogs bejaarde ds. De Jongh van Arkel uit Holland, wat deur die Sinode tot die evangeliebediening in die Vrystaat toegelaat is, hom tydelik op Parys kom vestig en hier gereeld die evangelie verkondig het as hulp vir die konsulent, ds. D.J. Minnaar van Heilbron, wat gereeld kwartaalliks die Avondmaal kom bedien het. So moes die gemeente dan agt jaar aansukkel sonder sy eie predikant.
Khmer Rouge
Geskiedenis
Die regime se rassistiese klem op volksuiwerheid het tot gevolg gehad dat verskeie Kambodjaanse minderhede uitgemoor is. Sy kaders het ook lukrake teregstellings en martelings uitgevoer teen gewaande ondermynende elemente, of tydens volksuiwerings in sy eie geledere tussen 1975 en 1978.
Baden-Baden
Die Middeleeue en vroeë moderne tydperk
Danksy die kruisvaarders, wat in die Midde-Ooste met die Oosterse badkultuur in aanraking gekom het, het warmbaddens ook in Duitsland weer belangstelling gewek. Met die toestemming van Markgraaf Friedrich II is die warmbaddens vanaf die jaar 1306 weer vir geneeskundige en ontspanningsdoeleindes gebruik. Die oudste Middeleeuse badhuis, wat bewaar gebly het, is die Bad- und Gasthaus zum Baldreit. 'n Historiese dokument uit die jaar 1460 verwys na hierdie instelling. Die eerste losiesbelasting (Duits: Kurtaxe) is in 1507 gehef, en die groeiende gesondheids- en spabedryf is deur 'n spadirekteur bestuur. Omstreeks 1500 was daar twaalf badhuise met altesaam 389 badkiste wat jaarliks sowat 3 000 badgaste gelok het.
Die moderne tydperk
In 1863 is die administratiewe distrik Baden gevorm wat Achern, Baden-Baden, Bühl, Rastatt en Gernsbach ingesluit het. Die distrik is in 1924 weer ontbind, tog het Baden-Baden in 1939 'n selfregerende stadsdistrik geword.
Ná die Tweede Wêreldoorlog het Baden-Baden as die setel van die regering in die Franse besettingsone en as die hoofkwartier van die Franse troepe in Duitsland gedien, terwyl die kasino in 1950 heropen is. In hierdie periode is ook die uitsaaikorporasie Südwestfunk gestig. Sy opvolger Südwestrundfunk produseer tans nog steeds sy programme grotendeels in Baden-Baden.
Walter Battiss
Lewensloop
Hy verbeeld die mens van Afrika se mistiek en erken daardeur die inboorling se aristokratiese verlede. Sy belangstelling in die prehistoriese kuns het nie alleen bygedra tot 'n verruiming van die plaaslike kuns nie, maar ook gelei tot nuwe insigte in sy eie kunsbeoefening. Na hy in 1938 met die Europese kuns in aanraking was, begin sy werk 'n breër visie vertoon en ontwikkel hy gaandeweg 'n eie styl, hoewel die invloed van die Boesmankuns, veral ten opsigte van die simboliek, nog duidelik in sy werk merkbaar was.
Sy styl was aanvanklik konvensioneel en kan as impressionisties-realisties beskryf word. Hy het ook van die begin af in grafiese kuns belang gestel en hy was die eerste Suid-Afrikaanse kunstenaar wat die syskermdruk as medium gebruik het. Hy was ook van die eerste plaaslike kunstenaars wat die moontlikhede van abstrakte kuns ontgin en verdedig het in 'n stadium toe die meeste vakmanne en lede van die kunspubliek heeltemal of gedeeltelik afsydig daarteenoor gestaan het.
W.J. Pienaar
Skryfwerk
In 1959 skryf hy die sielkunde handboek “Mind: a psychological orientation”. Hierin ondersoek hy sielkunde as wetenskap, die aard van denkpatrone, geestelike ongesteldheid en vele ander onderwerpe.
Japannese robynvis
Die Japannese robynvis (Erythrocles schlegelii) is 'n vis wat voorkom in die Indiese-Pasifiese area en aan die ooskus van Afrika vanaf Kenia tot by Port Alfred. In Engels staan die vis bekend as die Japanese rubyfish.
C/2012 S1
Ison het op 28 November 2013 sy perihelium (naaste punt aan die Son), bereik en op dié dag is die eerste keer vermoed dit het gedisintegreer. Later in die dag is ’n koma-agtige voorwerp opgemerk wat daarop gedui het dat ’n stukkie van die komeet kon oorleef het. Op 29 November het die koma egter dowwer geword tot ’n skynbare magnitude van 5. Teen die einde van 30 November het dit verder verdof tot ’n magnitude van 7. Teen 2 Desember het die CIOC aangekondig dat Ison heeltemal gedisintegreer het, hoewel Nasa steeds die moontlikheid onderdoek het dat ’n stukkie van die komeet sy perihelium kon oorleef het.
Helderheid en sigbaarheid
Van 5 Junie tot 29 Augustus 2013 het C/2012 S1 ’n elongasie van minder as 30º van die Son af gehad. Die Spitzer-ruimteteleskoop het die komeet op 13 Junie waargeneem en sy koolstofdioksied-produksie op sowat ’n miljoen kilogram per dag geraam. Omdat die komeet stadiger helderder geword het as wat verwag is, was dit eers in Oktober 2013 helder genoeg om sigbaar te wees deur klein teleskope of verkykers. Dit kon egter eers van middel November af met die blote oog gesien word.
Godsdiensvryheid in Denemarke
Denemarke laat vryheid van aanbidding en die uitleef van godsdiens ten volle toe, terwyl die staat die Deense Volkskerk as die nasionale kerk bekragtig.
Godsdiens in Denemarke
Godsdiens en die Deense Grondwet
Die Grondwet van Denemarke bestaan uit ’n aantal seksies wat op godsdiens betrekking het:
NG gemeente Nieu-Bethesda
Stigting
duimnael|regs|160px|Ds. R.J.B. Feenstra, van 1910 tot 1921 die vierde leraar.
duimnael|regs|160px|Ds. Daniel Lategan, van 1928 tot 1930 die vyfde leraar.
Eerste leraars
Prop. Herman Schoon is as die eerste leraar van die gemeente beroep en dien 15 maande met vrug en seën. Ná sy vertrek dien ds. F.S. du Toit die gemeente vier jaar lank met toewyding. Hy is opgevolg deur ds. A.A. Weich, die eerste leraar wat 'n blywende indruk gemaak het aangesien hy 18 jaar hier gearbei het met groot ywer en opoffering, innige toegewydheid en liefde. Dit was dan ook in sy tyd dat in Desember 1905 die gemeente sy nuwe kerk kon inwy. Na raming sou die oprigting van so 'n gebou destyds by die £10 000 gekos het, maar dit is deur die arbeid, hulp en vaardigheid van die lidmate self daargestel teen 'n koste van £7 000. Die gemeente is in die daaropvolgende dekade of twee deur swaar tye gedruk sodat die skuld teen omstreeks 1920 nog altyd nie afbetaal was nie.
GSM
Tweede generasie (2G) gebruik Tyddeelmultipleksering (TDM) beginsels vir skakeling, derde generasie (3G) gebruik Asynchronous Transfer Mode (ATM) beginsels en vierde generasie (4G), ook bekend as Long term evolution (LTE) gebruik IP beginsels.
Herinnering aan Holland
Herinnering aan Holland is 'n gedig deur die Nederlandse digter Hendrik Marsman wat in 1936 gepubliseer is. Marsman het die realistiese gedig tydens sy verblyf aan die Middellandse See geskryf. Die gedig beskryf die Nederlandse landskap en die Nederlandse stryd teen water. Dit is een van die bekendste Nederlandse gedigte en in 2000 as die Gedicht van de Eeuw gekies.
Die eerste sin: Denkend aan Holland zie ik breede rivieren traag door oneindig laagland gaan, het baie bekend geword. Die gedig is in byna elke bloemlesing van bekende Nederlandse gedigte opgeneem. Die bekendheid en die karakter daarvan, met bowendien 'n eenvoudige rymskema (aa.bb.cc.) met die beklemtoning op die laaste lettergreep, het meer as één digter geprikkel om die vers te parodieer. 'n Bekende voorbeeld is die hekeldig De binnenring van Holland uit 1981 deur Gerrit Komrij.
Rasmus Christiansen (akteur)
Rasmus Christiansen (23 Mei 1885 – 25 September 1964) was 'n Deense akteur. Hy was bekend vir sy rolle in die rolprente David Copperfield (1922), Dydsdragonen (1927), Laila (1929), en Susanne (1950).
Calitzdorp
Geskiedenis
Aan die begin van die 19de eeu het die eerste veeboere en jagters in die gebied inbeweeg. Die plaas Buffelsvlei is in 1821 aan die broers JJ en MC Calitz toegeken. Teen die 1840's was daar genoeg mense om 'n dorp te regverdig. In 1845 het een van die Calitz broers 'n gedeelte van sy plaas aan die NG Kerk geskenk. Die eerste kerk is eers in 1857 gebou. Die dorp het in 1913 'n munisipaliteit geword.
Blikaspaai
'n Wegkruiper wat deur die soeker gevind is kan ook self probeer om die bof voor die soeker te bereik en die blik weg te skop. Slaag hy daarin, moet hy hardloop en weer gaan wegkruip.
Beverly Hills, Kalifornië
Beverly Hills is ’n onafhanklike welvarende voorstad van Los Angeles, Kalifornië, waar baie beroemde rolprentsterre woon. Volgens algemene reg is dit 'n stad en munisipaliteit in die distrik Los Angeles County van die Amerikaanse deelstaat Kalifornië. Sy stadsgebied word volledig omsluit deur die buurstede Los Angeles en West Hollywood (wat self ook byna volledig deur Los Angeles omsluit word).
Peter Christoffersen (akteur)
Peter Christoffersen (gebore 12 Februarie 1980) is 'n Deense akteur. Hy is bekend vir sy rolle in die rolprente Department Q: The Absent One (2014) en Shelley (2016), en in die televisiereekse Bron/Broen (2011) en When the Dust Settles (2020).
Bevolkingsafname
Bevolkingsafname beteken die vermindering met verloop van tyd van 'n betrokke gebied se volkstelling, wat ook bekend staan as ontvolking. Dit kan weens verskeie redes veroorsaak word; onder meer sluit dit ondervervangingsvrugbaarheidskoerse (waar die vrugbaarheidskoers te laag is om ’n gebied se bevolking in die toekoms mee te vervang), beperkte immigrasie, grootskaalse landverhuising, siekte, hongersnood en oorlog in. Die geskiedenis is vol voorbeelde van grootskaalse ontvolking. Vele oorloë, byvoorbeeld, het gepaardgegaan met aansienlike ontvolking. Voor die 20ste eeu was die meeste bevolkingsafname toe te skryf aan siekte, hongersnood en/of emigrasie. Die Swart Dood in Europa, die verspreiding van ouwêreldse siektes na die Amerikas, die tsetsevliegindringing van die Waterbergmassief in Suid-Afrika en die Groot Ierse Hongersnood het almal gewigtige bevolkingsafname tot gevolg gehad. Tans het die Vigspandemie grootliks bygedra tot die afname in die bevolking van party Afrikalande. Minder dikwels sal bevolkingsafname deur volksmoord of massa-uitwissing teweeggebring word; ’n voorbeeld hiervan was onder meer in die 1970’s toe die bevolking van Kambodja onder ’n tydperk van massa-teregstellings, wat deur Khmer Rouge uitgevoer is, gebuk gegaan het.
Toepolef Tu-28
Die Toepolef Tu-28 is 'n Sowjetse langstrek-vegvliegtuig wat meestal in 'n onderskeppingsrol gebruik is. Die verslagnaam wat Navo aan die vliegtuig toegeken het, is Fiddler. Dit is die grootste onderskeppingsvliegtuig wat ooit gebou is. Die Tu-28 is ontwerp om Westerse missieldraende vliegtuie te onderskep voor hulle hul missiele kon afvuur. Dit is ontwerp om in alle weerstoestande te kan vlieg. Dit het 'n togafstand van oor die 3 000 km gehad en is gebruik om die noorde van die Sowjetunie te beskerm. Die Tu-28 was bewapen met vier AA-5 Ash lug-tot-lugmissiele.
Bakoe
Etimologie
Daar word aangeneem dat die huidige stadsnaam van die Oud-Persiese باد-کوبه of Bād-kube afgelei is en dus as "Windgeteisterde stad" vertaal kan word. Bakoe staan inderdaad bekend vir sy hewige winterstorms en sterk winde wat dwarsdeur die jaar waai.
Geografie en stadsbeeld
Bakoe is sowat 28 meter benede seevlak aan die weskus van die Kaspiese See en in die suide van die Abşeron-skiereiland geleë. Die landskap van sy omgewing word oorheers deur 'n aantal moddervulkane (waaronder Keyraki, Bogkh-bogkha en Lokbatan) en soutmere soos byvoorbeeld Boyukshor (die tweede grootste in die land met 'n oppervlakte van tien km²) en Khodasan. Die heuwellandskappe ten weste en gedeeltelik ten ooste van die stadsgebied bereik hoogtes van tot by 200 meter bo seevlak.
Bevolkingsafname
Gevallestudies van Spesifieke Lande
Baie lande in Wes-Europa (en die EU as geheel) sou ’n bevolkingsafname getoon het, was dit nie vir internasionale migrasie nie. Die totale bevolking van die Europa, as vasteland, (insluitend Rusland en ander lande wat nie aan die EU verbonde is nie) het alreeds sy hoogtepunt in die jaar 2000 bereik en is tans besig om te daal. Die totale Japannese bevolking het sedert 2005 begin daal; Japan se geval kan toegeskryf word aan die lae vrugbaarheidskoerse en ’n baie lae immigrasiekoers.
Nasionale pogings om bevolkingsafname te stuit
Wladimir Poetin, die voormalige Russiese president, het die parlement beweeg om ’n tienjaarplan deur te voer wat die skerp daling van Rusland se bevolking sal stuit, deur grotendeels geldelike aansporings en toelae te bied om vroue aan te moedig om kinders te verwek. Australië bied tans ’n $5 000-aansporingsbonus vir elke baba, met bykomende tweeweeklikse uitbetalings, ’n gratis inentingskema, asook ’n onlangse voorgestelde betaling vir alle kindersorgkostes vir moeders wat wil werk.
Bakoe
Klimaat
Bakoe het 'n gematigde halfdroë steppeklimaat volgens Köppen en Geiger se effektiewe klimaatklassifikasie (afkorting: BSk), met warm en droë somers en koue winters wat soms nat kan wees. Sterk winde waai dwarsdeur die jaar. In teenstelling met ander stede in vergelykbare klimaatsones is somertemperature eerder gematig danksy die ligging op 'n skiereiland en die invloed van die Kaspiese See. Die jaarlikse gemiddeld in Bakoe is 14,2 °C.
Erhöhtes Fleisch und Blut, BWV 173
Erhöhtes Fleisch und Blut, BWV 173, is 'n kantate van Johann Sebastian Bach.
5de eeu v.C.
Die 5de eeu v.C. het geduur van 500 tot 401 v.C.
Keynesianisme
Keynesianisme het as die standaard ekonomiese model in ontwikkelde lande tydens die laaste deel van die Groot Depressie, die Tweede Wêreldoorlog, en die ekonomiese uitbreiding na die Tweede Wêreldoorlog (1945-1973) gedien, alhoewel die invloed daarvan gekwyn het na die oliekrisis van 1973 en die daaropvolgende stagflasie in die 1970s. Met die koms van die globale finansiële krisis van 2008 is 'n herlewing in Keynesiaanse denke ervaar.
Oorsig
Voordat Keynes se The General Theory of Employment, Interest and Money gepubliseer is, het hoofstroom ekonome geglo dat die ekonomie oor die algemeen in ewewig was, d.i., aangesien verbruikers se behoeftes altyd die kapasiteit van produsente oorskry om in daardie behoeftes te voorsien, alles uiteindelik verbruik sal word sodra toepaslike pryse daarvoor vasgestel word. Hierdie oogpunt word in Say se wet verteenwoordig asook in die skrywes van David Ricardo wat sê dat indiwidue produseer sodat hulle óf hul eie produksie kan verbruik, óf dit verkoop om iemand anders se produksie te koop. Hierdie argument berus op die veronderstelling dat indien die aanbod van dienste en goedere in oorvloed is, die pryse daarvan sal daal tot die punt waarby alle oorskot verbruik sal word.
Letseng-la-Terai
Letseng-la-Terai is 'n diamantmyn in Lesotho. Dit is wes van Mokhotlong, 3 100 meter bo seevlak geleë in die Malutiberge.
De Beers
Die regering van Lesotho het 'n ooreenkoms met De Beers aangegaan gedurende 1976 vir verder toetsing en om 'n myn te vestig. Die myn is geopen gedurende 1977 en gesluit gedurende 1982 omrede die diamantmark in 'n resessie gegaan het. In die tyd is 272 840 karaat diamante gevind.
Tans
Op 15 Januarie 2018 kondig Gem Diamonds die ontdekking aan van 'n 910 karaat diamant by hierdie myn.
Supranasionalisme
Supranasionalisme is 'n politieke begrip wat behels dat soewereine state 'n deel van hulle soewereiniteit afstaan aan 'n hoër outoriteit om saam te werk. Die teenoorgestelde beginsel van samewerking tussen state word intergoewermentalisme genoem. Hierby staan state geen soewereiniteit af nie.